
9. Circuite electrice simple


Circuitul electric este un ansamblu cuprinzând surse de tensiune, aparate de protecţie şi comutaţie şi receptoare electrice, legate între ele  prin conductoare. Un circuit electric de utilizare este realizate de regulă cu scopul transformării energiei electrice într-o altă formă de energie (mecanică, luminoasă, termică, etc.). 


La realizarea unui circuit electric se pleacă întotdeauna de la receptor (consumatorul electric), alegerea aparatajului de comutaţie şi protecţie, precum şi a conductoarelor de legătură făcându-se în funcţie de parametrii receptorului. Orice receptor electric are o plăcuţă indicatoare ce conţine obligatoriu:

- puterea electrică sau curentul absorbit,


- frecvenţa de funcţionare a aparatului.

1.  Exemplu. Pe placa unei aeroterme este specificat: 

2.  
U=220V ca (curent alternativ),

3.  
P=2000 W,

4.   
f=50Hz.


În lipsa, din diverse motive, acestor date, ele trebuiesc deduse prin măsurători şi calcule, racordarea directă la reţeaua electrică, fără cunoaşterea lor putând duce la arderea consumatorului respectiv, arderea siguranţelor de protecţie a reţelei şi chiar incendii sau accidente.


Circuitele electrice de utilizare de joasă tensiune, care fac obiectul acestui capitol, se pot clasifica după curentul utilizat în:


- circuite de curent continuu,


- circuite de curent  alternativ.


După puterea şi destinaţia lor, circuitele pot fi:


- circuite de forţă (pentru alimentarea consumatorilor mari),

· circuite de iluminat.

9.1. Circuite de curent continuu


Circuitele de curent continuu se întâlnesc în practică, de regulă la tensiuni reduse (12 V cc, 24 V cc) şi mai rar la 220V cc. Circuitele de 12 şi 24 V se utilizează mult la echipamentele electrice ale maşinilor auto sau la diverse automatizări, iar circuitele de 220 V cc, se utilizează la iluminatul de siguranţă a întreprinderilor, în laboratoare, în automatizări, etc.
Observaţie. Prizele de curent continuu trebuie marcate vizibil, deoarece racordarea greşită a unor consumatori de curent alternativ, care conţin motoare electrice asincrone sau transformatoare, la tensiune continuă, determină arderea imediată a cestora.

9.2. Circuite de curent alternativ


Circuitele de curent alternativ de joasă tensiune sunt cele mai des întâlnite în practică şi se realizează pe mai multe trepte de tensiune: 12Vca, 24 Vca, 48 Vca, 110Vca, 220 Vca, 380Vca, 500 Vca.


Observaţie. Când se utilizează mai multe trepte de tensiune, în aceeaşi încăpere, este obligatorie marcarea prizelor (care au aceleaşi gabarite), pentru a nu racorda din greşeală consumatorii de tensiuni reduse la tensiuni superioare, deoarece arderea acestora este iminentă.


9.3. Tehnologia de montaj a unui circuit de iluminat şi prize

Circuitele de iluminat se realizează în două variante: sub tencuială (ST) şi pe tencuială (PT). Pentru fiecare din cele două variante există aparataj specific. Alegerea unei din cele două variante depinde de destinaţia încăperii, de materialul din care sunt confecţionaţi pereţii, de preţul de cost al instalaţiei, fiecare variantă având avantaje şi dezavantaje. Astfel, instalaţia pe tencuială este mai ieftină şi mai uşor de realizat şi de întreţinut, dar este mai puţin estetică, în timp ce instalaţia sub tencuială se realizează şi întreţine mai greu, conductoarele fiind îngropate în ţevi de protecţie sub tencuială. Ultima soluţie se foloseşte de regulă, la instalaţiile de iluminat şi prize din locuinţe, şcoli, etc., în timp ce instalaţia pe tencuială se utilizează în special la obiectivele industriale (ateliere, hale de producţie, etc.).


În cele ce urmează, vom prezenta tehnologia de execuţie a unei instalaţii electrice de iluminat şi prize a unui mic atelier, care se poate executa şi într-un atelier şcoală.

A. Proiectarea instalaţiei În proiectarea instalaţie se parcurg următoarele etape:


a) se stabilesc numărul şi tipul corpurilor de iluminat (în funcţie de suprafaţa încăperii), precum şi al prizelor în funcţie de consumatorii ce vor fi racordaţi la reţea,


b) se execută un desen la scară al încăperii pe care se amplasează corpurile de iluminat , întrerupătoarele şi prizele,


c) se amplasează dozele de ramificaţie precum şi cele de aparat (dozele de aparat se folosesc numai la instalaţiile în varianta sub tencuială, acestea fiind necesare pentru montarea întrerupătoarelor şi prizelor ST),


d) se trasează pe schemă conductoarele de legătură,


e) se face dimensionarea conductoarelor, ca secţiune şi lungime, alegându-se tipul acestora,


- se aleg siguranţele fuzibile.




Schema monofilară a instalaţiei unui atelier




Schema monofilară a 

tabloului electric

Simbolurile grafice utilizate:




- tablou electric cu siguranţe fuzibile,





- comutator electric





- corp de iluminat fluorescent, cu două tuburi de 40 W,





   - priză monofazată cu contact de protecţie,





     - doză de ramificaţie,




          - două siguranţe fuzibile echipate cu patroane de 10 A,


x 

- corp de iluminat cu incandescenţă,


Fy 2x2,5 
- două conductoare de cupru cu secţiunea de 2,5 mm2, cu izolaţie din PVC.

B. Execuţia instalaţiei   După terminarea fazei de proiectare, se trece la execuţia propriu-zisă a instalaţiei în următoarea ordine:

1) fixarea tabloului de alimentare, a dozelor de ramificaţie (şi de aparat), a prizelor şi a comutatoarelor,

2) se pozează cablurile de legătură,

3) se execută legăturile electrice la prize, întrerupătoare, doze şi tablou,

4) se face măsurarea rezistenţei de izolaţie, verificându-se totodată corectitudine legăturilor,

5) se introduc patroanele fuzibile la tablou, verificându-se funcţionarea corectă a instalaţiei.
Observaţii. 

1. Conductoarele se introduc în ţeavă de protecţie din PVC sau se utilizează cablu de tipCyy4x4, Cyy3x2.5.

2. Fixarea ţevilor de protecţie sau a cablurilor se va face cu cleme. 



5. Întrerupătoarele utilizate pentru conectarea lămpilor fluorescente vor avea curentul nominal de minimum 10 A.

6. Întrerupătorul se montează întotdeauna pe fază.

7. La corpurile de iluminat cu incandescenţă, faza se leagă întotdeauna la borna din interior, la partea filetată a duliei legându-se nulul.


9. Întrerupătoarele se montează la 1,5 m de pardoseală.

10. Prizele pentru băi şi bucătării se montează la 1,2 m de pardoseală, iar în restul încăperilor, la 0,1 m de pardoseală (la grădiniţe, creşe, şcoli la minimum 1,5m).

11. Nu se montează prize în băi, ci pe hol în imediata apropiere.

12. Prizele de la bucătării, băi şi încăperi cu pardoseală conductoare (beton, mozaic, gresie, etc., ), vor fi prevăzute obligatoriu cu contact de protecţie (împământare).

13. În băi se montează corpuri de iluminat etanşe, aplici, armături etanşe.

5.  
Întrebări.

6.  Ce este un circuit electric?
7.  Se poate racorda un aparat de radio care funcţionează la 220V ca, la o priză de 220V cc?

8.  Un aparat al cărui comutator este fixat pe 110 V, se poate conecta la priza de 220 V?

9.  De ce întrerupătorul se montează întotdeauna pe fază şi nu pe nul?

10.  De ce la baie şi bucătărie se montează obligatoriu prize cu contact de protecţie?
11.  Ce materiale se utilizează la execuţia unei instalaţii electrice de iluminat?

